На основу решења о банкротству Привредног суда у Новом Саду 2.Ст.12/2019 од 23.05.2019. које је правоснажно од 03.06.2019. , у складу са чланом 131, 132 и 133 Закона о стечају ("Сл. гласник РС", бр. 104/2009, 99/2011 – др. закон, 71/2012 – одлука УС, 83/2014, 113/2017, 44/2018 и 95/2018) и Националним стандардом број 5 о начину и поступку уновчења имовине стечајног дужника, стечајни управник стечајног дужника

**"МАГНАТ" ДОО НОВИ САД У СТЕЧАЈУ**

матични број 08775869, ПИБ 102593774

**ОГЛАШАВА**

**прву продају непокретне имовине стечајног дужника јавним надметањем**

|  |  |  |  |
| --- | --- | --- | --- |
| ПРЕДМЕТ ПРОДАЈЕ: | Процењена вредност | Почетна цена | ДЕПОЗИТ |
|
| Две гараже у центру Новог Сада, једна од 22м2 а друга од 26м2, лоциране у сутерену стамбене зграде на адреси Војвођанских бригада бр. 13, на катастарској парцели бр. 588/2, уписано у лист непокретности бр. 8484 К.О. Нови Сад II. | 762.310,00 | 381.155,00 | 152.462,00 |

Детаљнији опис имовине која је предмет продаје налази се у продајној документацији.

Право на учешће имају сва правна и физичка лица која:

1. након добијања профактуре, изврше уплату ради **откупа продајне документације** у износу од **20.000,00** **динара + пдв**. За добијање профактуре на и-мејл потребно је претходно контактирати стечајног управника на доле наведени број телефона.
2. уплате **депозит** у износу од **152.462,00** динара на текући рачун стечајног дужника број **325-9500600063557-81** или положе неопозиву првокласну банкарску гаранцију наплативу на први позив. Доказ о полагању депозита (или банкарску гаранцију са роком важности 60 дана) заједно са oбрасцем пријаве и изјавом о губитку права на враћање депозита заинтересовани купци достављају стечајном управнику лично најкасније **06.03.2020. до 12:00 часова**. У случају да је потенцијални купац који предаје пријаву правно лице, стечајном управнику се доставља и извод из регистра привредних субјеката и ОП образац а у случају физичког лица фотокопија личне карте.

У случају да на јавном надметању победи купац који је депозит обезбедио банкарском гаранцијом, исти мора измирити износ депозита у року од 48 сати од дана јавног надметања, а пре потписивања купопродајног уговора, након чега ће му бити враћена гаранција;

1. потпишу изјаву о губитку права на враћање депозита. Изјава чини саставни део продајне документације и дефинише услове када се депозит не враћа уплатиоцу.

**Јавно надметање** ће се одржати дана **11.03.2020. године** **у 12:00 часова** у Новом Саду, на адреси **Булевар Јована Дучића бр. 33, први спрат**.

**Регистрација учесника** почиње два сата пре почетка јавног надметања а завршава се 10 минута пре почетка јавног надметања, односно у периоду **од 10:00 до 11:50 часова.**

Купопродајни уговор се потписује у року од 5 радних дана од дана проглашења Купца.

Купац је дужан да уплати преостали део купопродајне цене у року од 8 дана од дана потписивања купопродајног уговора.

Ако проглашени купац не потпише записник, купопродајни уговор, или не уплати купопродајну цену у прописаним роковима и на прописан начин, као и свим другим случајевима предвиђеним изјавом о губитку права на враћање депозита, губи право на враћање депозита, а за купца се проглашава други најбољи понуђач.

**Имовина са купује у виђеном стању** и може се разгледати након откупа продајне документације, а најкасније **до 06.03.2020. године до 12:00 часова**, уз претходну најаву стечајном управнику.

Учесницима који на јавној продаји нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања.

Другом најбољем понуђачу на јавном надметању, депозит (гаранција) се враћа одмах по уплати купопродајне цене од стране проглашеног купца.

Трошкови закључења купопродајног уговора и сви остали трошкови који произилазе из закљученог купопродајног уговора падају у целости на терет купца.

Стечајни управник Жељко Грлица, тел. **065 47 80 300**, и-мејл **upravnik.grlica@gmail.com**